АҚШ Түркияға F-35 жойғыштарын сатпайды
"АҚШ Түркияға F-35 жойғыштарын сатпайды" | "https://abai.kz/post/94515"
TITLE: АҚШ Түркияға F-35 жойғыштарын сатпайды
URL: https://abai.kz/post/94515
META: "АҚШ Түркияға F-35 жойғыштарын сатпайды" | "https://abai.kz/post/94515"
DATE: 18.07.2019
AUTHOR(s): Abai.kz
TOTAL WORDS: 131
TEXT: АҚШ президенті Дональд Трамп сейсенбі күні F-35 жойғыштарын Анкараға сатпау туралы шешім қабылдады. Ақ үй Түркияның Ресейден С-400 зымыранды-зенитті кешен сатып алғанына осылай жауап берді. Вашингтонның 116 ұшақты сатуға тыйым салатыны бұрын белгілі болған, бірақ Мемлекеттік департамент президенттің ресми мәлімдемесін күткен. Пентагон F-35 ұшақтары Түркияға сатылса, Ресей С-400 радарының көмегімен жойғышқа орнатылған электроника туралы маңызды ақпаратты алып қояды деп қауіптенді. Енді түрік кәсіпкерлері F-35 ұшағының жүздеген бөлшектерін өндіру лицензиясынан айрылады. Бұл өндіріс НАТО елдері арасындағы әскери-техникалық әріптестік аясында жолға қойылған еді. Түркия сол арқылы екі миллиард доллардан астам пайда тапқан. Дональд Трамп F-35 шығаратын “Локхид-Мартин“ корпорациясының басшылығын өтемақы ретінде қосымша келісім-шарт қабылданатынын ескерткен. Трамп Түркия президенті Реджеп Ердоғанның Ресейден С-400 кешенін сатып алу туралы шешімін түсінікпен қабылдады, дегенмен демократтар да, Конгрестегі республикашылар да Ақ үйді Түркияға қарсы санкция қолдануға шақырған. Abai.kz
